Samlingsstund for barn

I sosiale medier

# Elementer i samlingsstunden

1. Presentasjon av deg og seerne
2. Introduksjon om hvorfor vi har samlingsstund
3. Spørsmålsrunde med bevegelser
4. Velkommen-sang
5. Aktivitet
6. Lystenning (denne forsvant i vind)
7. Sang
8. Aktivitet
9. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* De skal få høre om å snakke med noen om man er redd.

I denne eksempelsamlingen er tema det å være redd for noe og å prate om det.

Manus til hele andre samlingsstund

Her lagt opp til en voksen og et barn, derav navnet Matilda i manus.

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?   
  
Å, det var mange fine navn! Og du har vi jo sett før. Så koselig du ville se på i dag også.   
  
Du må gjerne få en voksen til å skrive en hilsen i kommentarfeltet under, så vet vi hvem som ser på.

Men aller først, så må alle sette seg ned på rumpa når jeg teller til 3.

1, 2, 3!

Så flinke dere er! Nå tror jeg alle sitter, jo!

# 2. Introduksjonsrunde om hvorfor vi har samlingsstund

Vi er ute i skogen nå. Du er kanskje hjemme akkurat nå. Er du det?

Vi er ute i dag også. For vi har med oss en liten gjest fra skogen.   
Men du, på neste samling har Matilda invitert oss med hjem til hytta si.   
Hva er hytta bygd av?   
Smart. Er det noen andre her som har laget hytte av puter og pledd?   
  
En ide! Kanskje du også kan lage en hytte til neste samling. Så kan du sitte i hytten din og vi sitte i hytten vår. Det er koselig!   
  
Men dere, i dag har vi altså med oss en gjest. Og han har bedt oss stille dere noen spørsmål.

# 3. Spørsmålsrunde med bevegelser

Men du, hvordan har du det nå?

Jeg stiller spørsmål, og så kan du og Matilda svare ved å gjøre det jeg sier.

Alle som synes det er fint å være ute i naturen, klapp på kinnene.   
Alle som synes det virker litt kult å ha åtte øyne, sperr opp øynene.

Alle som skulle ønske de hadde hatt åtte føtter, ta på tærne.

Alle synes det virker litt kult å ha masse hår på kroppen, si uæh!

Alle som er glad for at de IKKE har masse hår på kroppen, si puh.

# Alle som synes edderkopper er stilige, si JA! Selv er jeg livredd for edderkopper.

# 4. Velkommen-sang

Hvis du har et instrument, så finn det fram nå!   
Vis fram instrumentet, da!   
Så mange fine ting å spille på.  
Du kan også bruke lårene som instrument.  
Spill opp!

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

*Velkommen alle musikanter,*

*musikanter som er klare nå.*

*Alle musikanter som kan takten slå!*

# 5. Aktivitet

Det er dagens tips til noe å gjøre. Å dra ut på edderkoppjakt. Du kan finne edderkopper i en kjeller, under bark, under en stein – eller til og med i snøen.   
Hvis du bor et sted det er for kaldt for edderkopper, så har vi noen tips likevel.   
Her er to edderkopper du kan lage. Vi legger inn oppskrift under *(hvis du ønsker å lage filmen selv, finner du bilder av hjemmelaga edderkopper som vedlegg).*   
Denne er best – oreokjeks og saltstenger.

Nå kom jeg til å tenke på en ting: Noen ganger er jeg redd. Noen av de tingene jeg er redd for, som små, søte edderkopper i Norge, det trenger jeg ikke være redd for – for det er ikke farlig. Men andre ting – som å være redd for å sykle uten sykkelhjelm, det kan faktisk være farlig.   
Nå skal jeg fortelle noe jeg tror er smart: Det er smart å fortelle noen om det du er redd for.   
Gjerne en voksen. Så kan de hjelpe til med å si om det er noe å være redd for eller ikke.

Nå skal jeg prøve å holde en edderkopp. For det er jo egentlig ikke farlig.

# 6. Lystenning

Nå tenkte vi at vi skulle tenne tre lys her. Det skal vi gjøre på hver samlingsstund. Matilda, du får ikke tenne lys alene, ikke sant?

Nei, for det går ikke. Men Emma kan hjelpe deg. Kanskje kan en voksen bli med deg og tenne tre lys?

Jeg ber først, og så kan dere gjenta:

Vi tenner et lys og ber for om at alle barn som ikke kan gå i barnehage og på skole, skal ha det godt.

Vi tenner et lys og takker Gud for at vi bor i et godt og trygt land.

Vi tenner et lys og ber for alle barn i resten av verden.

# 7. Sang

Kan dere en sang om edderkopper?

Den kan jo vi også!   
   
*Lille Petter Edderkopp,*

*Han klatret på min hatt.   
Så begynte det å regne.*

*Og Petter ned han datt.  
Så kom solen og skinte på min hatt.   
Og lille Petter Edderkopp, han klatret på min hatt.*

Du, forresten – har du en sang du savner fra samlingsstunden i barnehagen, søndagsskolen eller koret – gi oss beskjed, så tar vi den med i samlingsstunden vår her i skogen neste gang vi møtes.

# 8. Sang

Edderkoppen er jo faktisk helt fantastisk. Og de kan lage noe. Noen tråder ... Hva heter de? Riktig – edderkoppnett. Eller spindelvev. Dere svarte rett, begge to!  
  
Edderkoppen har nesten superkrefter. Den kan klatre, den kan faktisk fly litt med vinden og nettet er kjempesterkt!   
Men nå skal du også få noen superkreftertips!   
  
Du trenger potet, sugerør og en saks.  
En voksen må klippe av den bøyde delen av sugerøret. Så holder du en finger under der du vil treffe med sugerøret. Og så MÅ du holde en finger på toppen av sugerøret. Nå skal du hardt sette inn sugerøret i den rå poteten slik at den går gjennom! (Velg et sted hvor poteten er smal!)  
Det er helt magisk! Du har superkrefter!

# 9. Bønn

Til slutt skal vi be en bønn. En hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg

Og du er glad i meg.

Nå skal vi øve på potettrikset.

Vi sees!